ટ્વેલ્થ પછી વિકાસે ગ્રૅજ્યુએશન અને માસ્ટર્સ હોટેલ મૅનેજમેન્ટમાં જ કર્યું. તે કહે છે, ‘મને ભણવાનું નહોતું આવડતું, અંગ્રેજી પણ નહોતું આવડતું કે બોલી પણ નહોતો શકતો. આજે પણ મને ખાને કી ભાષા જ આવડે છે. આ મને મળેલું વરદાન છે, ભગવાને આપેલી ગિફ્ટ છે. હું રોજ રસોઈમાં દાદીમાને મદદ કરતો. તે બધું મારી પાસે કરાવતાં. એક મિડલ-ક્લાસ ફૅમિલીમાં બનતી હોય છે એ તલે હુએ આલૂ, દાલ, દો-તીન સબ્ઝિયાં વગેરે ૮થી ૧૦ ચીજો ઘરમાં બનતી.’